OpenLLM-France/wikimedia huggingface dataset:
# Lliga dels Pirineus d'handbol masculina

La Lliga dels Pirineus d'handbol masculina era una competició internacional d'handbol, disputada anualment de 1997 a 2011 a principi de la temporada, coorganitzada per la Federació Catalana d'Handbol i la Lliga del Llenguadoc Rosselló d'Handbol. La competició fou impulsada per la Federació Catalana l'any 1997 en substitució de la Lliga Catalana d'handbol que havia perdut interès a causa de la manca de clubs que poguessin rivalitzar amb el FC Barcelona i BM Granollers. En la majoria de les edicions hi van participar els dos millors clubs de cada federació, tot i que en algunes edicions hi van participar sis equips. El club FC Barcelona va dominar la competició amb dotze títols. L'any 2011 fou substituïda per la Supercopa de Catalunya d'handbol masculina.

## Historial

* En negreta = Equip guanyador
* (1) = Nombre de títols
* Nota: Noms dels equips segons l'època.
| Edició | Temporada | Data | Campió | Resultat | Subcampió | Seu |
| I | 1997-98 | | FC Barcelona (1) | 35-26 | BM Granollers | Andorra la Vella |
| II | 1998-99 | | FC Barcelona (2) | 41-25 | BM Granollers | Carcassona |
| III | 1999-00 | | FC Barcelona (3) | 24-18 | BM Granollers | Sant Feliu de Llobregat |
| IV | 2000-01 | | FC Barcelona (4) | 27-24 | BM Granollers | Tolosa |
| V | 2001-02 | | FC Barcelona (5) | 31-17 | BM Granollers | Pavelló Municipal de Cambrils |
| VI | 2002-03 | | Montpellier Handball (1) | 26-22 | FC Barcelona | Agde |
| VII | 2003-04 | | FC Barcelona (6) | 36-26 | Montpellier Handball | Montcada i Reixac |
| VIII | 2004-05 | | Montpellier Handball (2) | 35-28 | FC Barcelona | Montpeller |
| IX | 2005-06 | | FC Barcelona (7) | 29-22 | USAM Nîmes | Vilanova i la Geltrú |
| X | 2006-07 | | FC Barcelona (8) | 29-21 | BM Granollers | Nimes |
| XI | 2007-08 | N/A | FC Barcelona (9) | lligueta | USAM Nîmes | Igualada |
| XII | 2008-09 | N/A | Fraikin BM Granollers (1) | lligueta | FC Barcelona Borges | Pavelló Llandrius, Camprodon |
| XIII | 2009-10 | 30-08-2009 | FC Barcelona Borges (10) | 37-28 | USAM Nîmes | Pavelló de Can Vinader, Castelldefels |
| XIV | 2010-11 | 29-08-2010 | FC Barcelona Borges (11) | 38-31 | Fraikin BM Granollers | Pavelló Poliesportiu de Berga |
| XV | 2011-12 | 07-09-2011 | FC Barcelona Borges (12) | 38-26 | Fraikin BM Granollers | Pavelló Nord de Sabadell |

## Palmarès

| Equip | Campió | Subcampió | Finals | Anys campió | Anys subcampió |
| Futbol Club Barcelona | 12 | 3 | 15 | 1997-98, 1998-99, 1999-00, 2000-01, 2001-02, 2003-04, 2005-06, 2006-07, 2007-08, 2009-10, 2010-11, 2011-12 | 2002-03, 2004-05, 2008-09 |
| Montpellier Handball | 2 | 1 | 3 | 2002-03, 2004-05 | 2003-04 |
| Club Balonmano Granollers | 1 | 8 | 9 | 2008-09 | 1997-98, 1998-99, 1999-00, 2000-01, 2001-02, 2006-07, 2009-10, 2010-11 |
| USAM Nîmes | 0 | 2 | 2 | — | 2007-08, 2009-10 |

## Referències

* 1 2 «lliga-dels-pirineus». Enciclopèdia de l'esport català. Barcelona: Grup Enciclopèdia Catalana.

## Enllaços externs

* «Federació Catalana de Handbol». Arxivat de l'original el 2016-11-22. [Consulta: 24 febrer 2024].
* «Ligue Occitanie de Handball» (en francès).
# Gerardo Damián Rivero

Gerardo Damián Rivero (Buenos Aires, 12 de març de 1975) és un futbolista argentí, que ocupa la posició de migcampista. Ha desenvolupat la seua carrera entre les competicions de l'Argentina i l'espanyola.

## Clubs

* 94/96 San Lorenzo (1a Divisió Argentina)
* 96/97 Nueva Chicago (2a Divisió Argentina)
* 97/98 Deportivo Italiano (2a Divisió Argentina)
* 98/01 Almagro (2a Divisió Argentina i ascens l'any 2000 a la 1a Divisió)
* 01/04 CA Osasuna (1a Divisió Espanyola)
* 04/06 Ciudad de Murcia (2a Divisió Espanyola)
* 2007 Huracán (2a Divisió Argentina)
* 07/09 Almagro (2a Divisió Argentina)
* 09/... Berazategui (4a Divisió Argentina)

## Enllaços externs

* Fitxa del jugador
# Vecchietta

Francesco di Giorgio i di Lorezo (Val d'Orcia, 1410 - Siena, 6 de juny de 1480) més conegut pel sobrenom de Vecchietta i també anomenat Lorenzo di Pietro. Pintor, escultor, orfebre i arquitecte italià del Renaixement.
És famós pels seus frescs, les seves escultures policromes i els seus bronzes.

## Biografia i obra

Va néixer al petit poblat toscà de Val d'Orcia, encara que va residir la major part la seva vida i va morir a la ciutat també toscana de Siena. La seva biografia es troba a Le Vite de Giorgio Vasari; està documentat que va ser alumne de Sassetta, així com de Taddeo di Bartolo, Priamo i Jacopo della Quercia.
Va treballar d'ajudant amb Masolino da Panicale a la pintura dels frescs per al Castiglione D'Ologna; el 1441, va retornar a Siena per realitzar els frescs de la Visió de santa Sorora a l'hospital de Santa Maria della Scala, al costat de Domenico di Bartolo (1403-1445) i Pietro di Giovanni d'Ambrogio, per la qual cosa, amb aquests, va ser anomenat pittor dello spedale ('pintor de l'hospital'). També va col·laborar en les obres de la catedral de Pienza per al papa Pius II i en la catedral de Siena. D'altra banda, Vecchietta va ser mestre de Francesco di Giorgio i del Neroccio.
La seva obra escultòrica ha influït en la de Donatello.
# Veblungsnes

Veblungsnes és un poble situat al municipi de Rauma, comtat de Møre og Romsdal, Noruega. El poble es troba al llarg del fiord de Romsdal, a l'altre costat de la desembocadura del riu Rauma, on s'hi troba la ciutat d'Åndalsnes. La ruta europea E136 travessa el poble en el seu camí des d'Åndalsnes al sud-oest de la localitat d'Innfjorden. Veblungsnes és la llar de l'església de Grytten i de la desfilada militar Setnesmoen.

## Referències

* ↑ Store norske leksikon. «Veblungsnes» (en noruec). [Consulta: 30 octubre 2010].
# Vector displacement

En infografia, vector displacement o vector displacement mapping és una tècnica per a simular punts amb coordenades tridimensionals. S'introdueix una imatge 2D en color en l'espai de representació tridimensional. D'aquesta manera, s'assigna els canals vermell, verd i blau a cadascun dels eixos tridimensionals. El programari confereix un valor de posició tridimensional (x, y i z) a cada vèrtex d'una malla poligonal. Podent-se moure qualsevol vèrtex en qualsevol direcció, en lloc de simplement amunt i avall com és el cas del displacement mapping. D'ús poc comú, normalment s'empra en pel·lícules, en objectes que requereixen molt detall i en models o parts de model que es poden repetir i reutilitzar com una barba o un nas.
* El vector displacement mapping s'empra a Blender des de la versió 3.5.
* Imatge en dues dimensions d'un nas en format OpenEXR.

## Referències

* ↑ «How to use displacement in Blender». Artistic Render, 07-04-2020. [Consulta: 12 setembre 2021].
* ↑ «Vector displacement maps overview | Mudbox 2019 | Autodesk Knowledge Network». Autodesk, 18-06-2019. [Consulta: 17 octubre 2021].
* ↑ «Vector Displacement Maps». Pixologic. [Consulta: 1r juny 2023].
* ↑ «Case Study: Vector Displacement Mapping in Real-Time». 80lv, 06-08-2020. [Consulta: 2 juny 2023].
# Vector director

En matemàtiques un vector director d'una recta D és qualsevol vector ${\overrightarrow {AB}}\,$ on $A\,$ i $B\,$ són dos punts diferents de la recta D. Si v és un vector de direcció per a la recta D, també ho és kv per a qualsevol escalar k no nul; i aquests són de fet tots els vectors directors de la recta D. En algunes definicions, el vector director cal que sigui un vector unitari, i en aquest cas tota recta té dos vectors directors, iguals en magnitud però de sentit oposat.

## Vector director d'una recta a $\mathbb {R} ^{2}$

Qualsevol recta D d'un espai euclidià bidimensional es pot descriure com el conjunt de solucions d'una equació de la forma
    $ax+by+c=0\qquad (D)$
on a, b, c són nombres reals. Aleshores, un vector normal a $(D)$ seria $n=(a,b)$ i un possible vector director de $(D)$ seria $u=(b,-a)$, satisfent-se $u\cdot n=0$. Múltiples qualsevol de $u$ i $n$ són igualment vàlids.
Per exemple, suposem que l'equació d'una recta és $3x+2y+15=0$. Aleshores $n=(3,2)$ i $u=(2,-3)$, o bé $u=(-2,3)$.

## Equació paramètrica d'una recta

En un espai euclidià (de qualsevol nombre de dimensions), donat un punt a i un vector no nul v, una recta es defineix paramètricament per l'expressió (a + tv), on el paràmetre t varia entre -∞ i +∞. Aquesta recta té v com a vector director.

## Vegeu també

* Vector (matemàtiques)
* Vector unitari

## Referències

* Weisstein, Eric W. "Direction." From MathWorld--A Wolfram Web Resource.
* Glossary Arxivat 2011-10-15 a Wayback Machine., Nipissing University
* Finding the vector equation of a line
* Lines in a plane - Orthogonality, Distances Arxivat 2007-07-01 a Wayback Machine., MATH-tutorial
* Coordinate Systems, Points, Lines and Planes
# Municipi de Gotse Dèltxev

El municipi de Gotse Dèltxev (búlgar: Община Гоце Делчев) és un municipi búlgar pertanyent a la província de Blagòevgrad, amb capital a la ciutat homònima. Es troba al sud-oest de Bulgària, a la vall del riu Mesta, a les muntanyes Pirin i Rhodope. És un municipi rural, que es compon de 16 viles. El centre administratiu és Garme, però la ciutat més poblada és Ribnovo.
L'any 2011 tenia 32.525 habitants.

## Localitats

El municipi es compon de les següents localitats:
| Localitat | Ciríl·lic | Superfície (km²) | Població (desembre de 2009) |
| Gotse Delchev | Гоце Делчев | 21.652 | 20.551 |
| Banichan | Баничан | 13.100 | 579 |
| Borovo | Борово | 10.348 | 1.058 |
| Breznitsa | Брезница | 81.815 | 3.389 |
| Bukovo | Буково | 16.593 | 937 |
| Delchevo | Делчево | 28.318 | 51 |
| Dobrotino | Добротино | 22.620 | 47 |
| Gospodintsi | Господинци | 13.353 | 490 |
| Kornitsa | Корница | 63.584 | 1.591 |
| Lazhnitsa | Лъжница | 25.966 | 1.529 |
| Musomishta | Мусомища | 32.861 | 2.303 |
| Total | Total | 330,21 | 32.525 |

## Referències

* ↑ «Delchev,+Bulgaria/ Mapa de Gotse Delchev». Google Maps.
* ↑ «НАСЕЛЕНИЕ ПО ОБЛАСТИ, ОБЩИНИ, НАСЕЛЕНИ МЕСТА И САМООПРЕДЕЛЕНИЕ ПО ЕТНИЧЕСКА ПРИНАДЛЕЖНОСТ КЪМ 1.02.2011 ГОДИНА» (en búlgar). Национален статистически институт (Institut Nacional d'Estadística de Bulgària). [Consulta: 2 març 2018].
* ↑ «Преброяване на населението» (en búlgar). National Statistical Institute - Republic Of Bulgaria, 01-02-2011. Arxivat de l'original el 13 de juny 2018. [Consulta: 23 març 2021].
* ↑ (anglès) Bulgarian National Statistical Institute - Bulgarian towns in 2009 Arxivat 2010-11-13 a Wayback Machine.
* ↑ (anglès) Bulgarian National Statistical Institute - Bulgarian villages under 1000 inhabitants - December 2009
* ↑ (anglès) Bulgarian National Statistical Institute - Bulgarian Settlements 1000-5000 inhabitants - December 2009

## Enllaços externs

* Municipi de Gotse Dèltxev - Lloc web oficial
# Vieja hartwegi

Vieja hartwegi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 13,1 cm de longitud total.

## Distribució geogràfica

Es troba a l'Amèrica Central: conca del riu Grijalva.

## Referències

* ↑ Fernández-Yépez, A. 1969. Contribución al conocimiento de los cichlidos. Evencias Núm. 22: 7 unnum. pp., Pls. 1-10.
* ↑ BioLib
* 1 2 «Vieja hartwegi» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Baensch, H.A. i Riehl, R., 1991. Aquarien atlas. Bd. 3. Mergus. Verlag für Natur- und Heimtierkunde GmbH, Melle, Alemanya.
* Conkel, D., 1993. Cichlids of North and Central America. T.F.H. Publications, Inc., Estats Units.
* Fernández-Yépez, A. 1969. Contribución al conocimiento de los cichlidos. Evencias Núm. 22: 7 unnum. pp., Pls. 1-10.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Martínez, V.M.V., Macedo, M.L.A., Scholz, T., Solis, D.G. i Franco, E.F.M., 2002. Atlas de los helmintos parásitos de cíclidos de México. Instituto Politécnico Nacional, Dirección de Publicaciones Tresguerras 27, 06040, Mèxic D.F.
* Miller, R.R., 2005. Freshwater Fishes of Mexico. The University of Chicago Press, Londres.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Taylor, J. N. & R. R. Miller. 1980. Two new cichlid fishes, genus Cichlasoma, from Chiapas, Mexico. Occas. Pap. Mus. Zool. Univ. Mich. Núm. 693: 1-16.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., Shao, K.T. i Lai, C.F., 1999. Latin-Chinese dictionary of fishes names. The Sueichan Press, Taiwan.
# Màser

Un màser (acrònim anglès de Microwave Amplification by Stimulated Emission of Radiation, «amplificació de microones per emissió estimulada de radiació») és un giny que utilitza un efecte quàntic, l'emissió estimulada, per emetre un raig de radiació electromagnètica coherent. Per bé que inicialment els màsers emetien radiació electromagnètica de la banda de les microones, els màsers més moderns emeten també en bandes de l'espectre electromagnètic de longitud d'ona més llarga. Els làsers foren anomenats inicialment màsers òptics, però aquest terme caigué ràpidament en desús.
# Màslama ibn Mukhal·lad ibn as-Sàmit al-Ansarí

Abu-Man o Abu-Saïd o Abu-Úmar Màslama ibn Mukhàl·lad ibn as-Sàmit al-Ansarí al-Khazrají (àrab: مسلمة بن مخلد بن صامت الأنصاري الخزرجي, Maslama b. Muẖallad b. Ṣāmit al-Anṣārī al-Ḫazrajī) (vers 618/622-682) fou un company del Profeta. Tenia un màxim de 14 anys quan aquest va morir.
Va participar en la conquesta d'Egipte. Fou lleial a Úmar ibn al-Khattab però hostil a Alí ibn Abi-Tàlib i es va oposar a Muhàmmad ibn Abi Bakr (fill del califa) nomenat governador d'Egipte (658) i hauria participar en les operacions en les quals va morir Muhàmmad; va servir fidelment a Amr ibn al-As que va exercir per segona vegada el govern fins a la seva mort (663/664). No se l'esmenta sota els dos governador següents, Utba ibn Abi-Sufyan ibn Harb (664-665) i Uqba ibn Àmir al-Gahny Abu-l-Abbàs "el Ferotge" (665-667).
Segons at-Tabarí llavors fou nomenat governador Muàwiya ibn Hudayj (667-670) però no l'esmenta cap més font, i totes les altres estan d'acord que llavors fou nomenat Màslama com a governador (667-682). El califa Yazid I ibn Muàwiya (680–683) el va mantenir en el càrrec que va exercir fins a la seva mort el 9 d'abril del 682 a l'edat de 61 o 65 anys (ja que tenia entre 10 i 14 quan va morir el Profeta). En el seu govern va efectuar alguns atacs als romans d'Orient i va construir els minarets de la mesquita d'Amr. El 675 (segons Ibn Idhari) va substituir a Uqba ibn Nafi al-Fihrí (670-675) com a governador o valí d'Ifríqiya, nomenant Abu-l-Muhàjir Dinar al-Makhzumí (675-681).

## Referències

* Stanley Lane-Poole, A History of Egypt in the Middle Ages, 1901
# Nersès Nersiani

Nersès Nersiani (en georgià : ნერსე ნერსიანი) fou un noble georgià del segle viii. Era un descendent de Nersès, un dels grans nobles del rei Vakhtang I Cap de Llop d'Ibèria. Era part de la família dels nersiànides, o Nersiani, que va regnar sobre una part de la Ibérie interior, l'Alt Kartli (Xida Kartli). Se saben molt poques coses d'ell doncs les fonts de l'època són escasses. Tanmateix, Juanxer Juanxeriani, historiador georgià de l'alta edat mitjana, menciona una aliança familiar entre la família reial d'Ibèria i aquest Nersès Nersiani. Es va casar amb la tercera filla del rei Mirian de Kakhètia de la qual va tenir almenys un fill, Adarnases, que fou Príncep-Primat d'Ibèria com Adarnases III d'Ibèria.

## Fonts

* Cyrille Toumanoff, Les dynasties de la Caucasie chrétienne de l'Antiquité jusqu'au XIX$^e$ siècle : Tables généalogiques et chronologiques, Roma, 1990, p. 236.
# Neruda (cràter)

Neruda és un cràter d'impacte en el planeta Mercuri de 112 km de diàmetre. Porta el nom del poeta xilè Pablo Neruda (1904-1973), i el seu nom va ser aprovat per la Unió Astronòmica Internacional el 2008.

## Referències

* ↑ «Neruda». Gazetteer of Planetary Nomenclature. United States Geological Survey, 12-10-2016. [Consulta: 15 juny 2017].

## Vegeu també

* Llista de cràters de Mercuri
# Graham Cantwell

Graham Cantwell (nascut el 25 de març de 1974) és un director de cinema i televisió irlandès. És força conegut per dirigir el llargmetratge Anton, que va assolir una estrena al cinema nacional de tres setmanes i va ser nominat a tres Premis IFTA Film & Drama el 2009. El seu curtmetratge A Dublin Story va ser preseleccionat per la nominació als Premis Oscar del 2004 després d'haver obtingut diversos premis en festivals de cinema. El 2010 va dirigir un nou drama televisiu The Guards per TV3 a Irlanda. Més recentment, va dirigir una comèdia romàntica ambientada a la indústria cinematogràfica de Londres, The Callback Queen, que es va estrenar a The Galway Film Fleadh el juliol de 2013 i es va projectar als EUA al Jean Cocteau Cinema, propietat i dirigit per George R. R. Martin.
A més dels seus treballs de direcció, és cofundador de Film Venture London i The Attic Studio a Dublín. El 2006 va desenvolupar i escenificar l'estrena europea de Babylon Heights d'Irvine Welsh (autor de Trainspotting) i Dean Cavanagh.
El seu curtmetratge Lily va guanyar el premi del públic al XVII Festival Internacional de Cinema Gai i Lèsbic de Barcelona (2017).

## Filmografia selecta

| Any | Títol | Format | Premis |
| 2021 | Who We Are | Llargmetratge | |
| 2017 | Thir Air | Curtmetratge | |
| 2017 | Lily | Curtmetratge | Premi del Públic al FICGLB |
| 2014 | Footsteps of Angels | Curtmetratge | |
| 2013 | The Callback Queen | Llargmetratge | |
| 2010 | The Guards | Sèrie de televisió | |
| 2009 | The Letter | Curtmetratge | |
| 2009 | The Making of Anton | Documental | |
| 2008 | Anton | Llargmetratge | Nominació als premis Irish Film & Television 2009: Millor fotografia Nominació als Irish Film & Television Awards 2009: Millor banda sonora original Nominació als Irish Film & Television Awards 2009: Millor actor de repartiment |
| 2007 | Dublin 26.06.08: A Movie in 4 Days | Llargmetratge | |
| 2007 | The Coalboat Kids | Episodi pilot | |
| 2007 | A Dublin Story | Curtmetratge | Galway Film Fleadh 2003: Premi Kodak Tiernan McBride, Millor curtmetratge Foyle International Film Festival 2003: Premi del Festival, Millor Curtmetratge Premis de l'Acadèmia 2004: Llista de nominacions, Millor curtmetratge d'acció en directe Festival de Cinema de Tirana 2004: Menció Especial Worldfest Houston 2004: Bronze Remi |

## Referències

* ↑ Entrevista a Eurochannel
* ↑ IFTN news, The Guards
* ↑ IFTN GRRM Article
* ↑ «Film Venture London». Arxivat de l'original el 2020-05-05. [Consulta: 31 gener 2022].
* ↑ «The Attic Studio». Arxivat de l'original el 2013-03-29. [Consulta: 9 juliol 2022].
* ↑ Munchkins Run Amok in 'Babylon Heights', Washington Post, 8 d'agost de 2008
* ↑ "After Louie" gana el premio de ficción en Festival de Cine Gay de Barcelona, La Vanguardia, 30 d'octubre de 2017
* ↑ IFTA 2009 Awards
* ↑ A Dublin Story Awards
# Graham (Texas)

Graham és una ciutat, seu del Comtat de Young, a l'estat de Texas. Segons el cens del 2000 tenia 8.716 habitants.

## Demografia

Segons el cens del 2000, Graham tenia 8.716 habitants, 3.391 habitatges, i 2.366 famílies. La densitat de població era de 611,9 habitants per km².
Dels 3.391 habitatges en un 32,6% hi vivien nens de menys de 18 anys, en un 55,9% hi vivien parelles casades, en un 10,3% dones solteres, i en un 30,2% no eren unitats familiars. En el 27,3% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,01.
Per edats la població es repartia de la següent manera: un 26% tenia menys de 18 anys, un 7,6% entre 18 i 24, un 25,2% entre 25 i 44, un 21,5% de 45 a 60 i un 19,8% 65 anys o més.
L'edat mediana era de 39 anys. Per cada 100 dones de 18 o més anys hi havia 83,3 homes.
La renda mediana per habitatge era de 31.081 $ i la renda mediana per família de 38.118 $. Els homes tenien una renda mediana de 30.221 $ mentre que les dones 19.574 $. La renda per capita de la població era de 16.587 $. Aproximadament el 13% de les famílies i el 17,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Graham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Graham». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* Graham - Lloc web oficial
* http://www.city-data.com/city/Graham-Texas.html
* http://www.grahamtexas.net/
# Víbria de Barcelona

La Víbria de Barcelona és un element del bestiari popular català de la ciutat de Barcelona, al Barcelonès, on forma part del Seguici Popular de la Ciutat de Barcelona junt a altres elements com l'Àliga, el Lleó, el Drac o la Mulassa. La víbria és una figura mitològica medieval que representa un malvat drac femella, amb cua de serp, ales de ratpenat i pits de dona. És una peça d'imatgeria festiva que forma part del Bestiari Històric i del Seguici Popular de Barcelona, i surt tant en cercaviles i actes protocol·laris com en espectacles de foc.
La figura té ball propi, la «Dansa de la Víbria», amb música interpretada per gralles i percussió. Es pot veure en els moments més simbòlics de les festes barcelonines –la Mercè, Santa Eulàlia, Corpus– amb els balls de les altres figures del seguici. Quan no surt, la Víbria de Barcelona es pot visitar a la Casa dels Entremesos, on és exposada permanentment amb gran part de la imatgeria festiva de la Ciutat Vella.

## Història

La figura ja apareix documentada en el segle xv, època en què participava en processons de Corpus i en actes de rebuda de personatges importants que visitaven Barcelona, com ara la reina Isabel de Castella. Pel llibre de Solemnitats de Barcelona, se sap que va participar, juntament amb l'Àliga de Barcelona, a la coronació del Rei Martí "l'Humá a Saragossa el 1399. Com gran part de les peces del Bestiari Històric, la trobem documentada participant en les festes de canonització de sant Ramon de Penyafort, l'any 1601.
La Víbria de Barcelona va gaudir d'una gran popularitat durant els primers segles d'activitat, però al segle xviii, amb les restriccions de la monarquia borbònica, començà a perdre importància, sobretot arran de la prohibició de la reial cèdula de Carles III, el 1780. Al segle xix ja no està documentada enlloc.
El 1993, en el context de la renovació i la recuperació de la imatgeria festiva barcelonina, l'Associació de Festes de la Plaça Nova decidí de recuperar la Víbria. Per això encarregà la tasca a l'imatger Xavier Jansana, que l'enllestí aquell mateix any, i en aquell moment reprengué l'activitat i s'incorporà al Bestiari Històric i al Seguici Popular de Barcelona.

## Referències

* 1 2 3 4 5 «Víbria de Barcelona». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
* ↑ Santazilia, Ekaitz «La Real Cédula de Carlos III (VI en Navarra) del año 1780 prohibiendo las danzas y gigantones en las procesiones, y otra documentación contemporánea relacionada». Cofradía de los Danzantes de San Lorenzo-San Lorentzoko Danzanteen Kofradia, pàg. 10-12 (transcripció).